ગુજરાત વિધાનસભાની સામાન્ય ચૂંટણી માટે આજે ૬૯ રાજકોટ પશ્ર્ચિમ બેઠક પરથી ઉમેદવારી ફોર્મ ભરતા પૂર્વે કેન્દ્રીય નાણામંત્રી અને ગુજરાત વિધાનસભાની ચૂંટણીના રાષ્ટ્રીય ઈન્ચાર્જ અ‚ણ જેટલીની ઉપસ્થિતિમાં શહેરના બહુમાળી ભવન ચોક ખાતે યોજાયેલી એક જંગી જાહેરસભામાં મુખ્યમંત્રી વિજયભાઈ રૂપાણીએ સૌપ્રથમ સરદાર વલ્લભભાઈ પટેલની પ્રતિમાને પુષ્પાંજલી અર્પણ કરી વંદન કર્યા બાદ સભા સ્થળે ઉપસ્થિત તમામ ધર્મના સાધુ સંતોના આશિર્વાદ લીધા બાદ જાહેરસભાને સંબોધતા જણાવ્યું હતું કે, હું રાજકોટના ખોળામાં મોટો થયો છું, રાજકોટમાં કોઈને હરાવવા માટે નથી આવ્યો પરંતુ રાજકોટવાસીઓના દિલ જીતવા માટે આવ્યો છું, હંમેશા રાજકોટની સેવા કરતો રહીશ તેવી ખાતરી આપુ છું, પાંચ વર્ષમાં મારાથી બનતા તમામ કામો કરીશ અને રાજકોટને સ્માર્ટ, આધુનિક અને સુવિધાસભર શહેર બનાવવા માટે પરિશ્રમની પરાકાષ્ટા સર્જી દઈશ.